SET ปิดเช้าพุ่ง 11.30 จุด รับข่าวชงมาตรการกระตุ้นเศรษฐกิจเข้าครม.-ธปท.ผ่อนเกณฑ์ LTV
SET ปิดเช้าพุ่ง 11.30 จุด รับข่าวชงมาตรการกระตุ้นเศรษฐกิจเข้าครม.-ธปท.ผ่อนเกณฑ์ LTV โดยดัชนีปิดตลาดเช้านี้ที่ระดับ 1,615.33 จุด บวก 11.30 จุด ด้วยมูลค่าการซื้อขาย 2.76 หมื่นล้านบาท
16 ส.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,615.33 จุด บวก 11.30 จุด ด้วยมูลค่าการซื้อขาย 2.76 หมื่นล้านบาท
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้รีบาวด์จากความคาดหวังมาตรการกระตุ้นเศรษฐกิจที่เสนอมาตรการเร่งด่วนต่อคณะรัฐมนตรีเศรษฐกิจ (ครม.เศรษฐกิจ) ในวันนี้ และธนาคารแห่งประเทศไทย (ธปท.) ผ่อนปรนเกณฑ์มาตรการ LTV สำหรับผู้กู้ร่วม ทำให้ Sentiment ตลาดดูดีขึ้น
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งแดนบวก-ลบ โดยยังต้องติดตามความคืบหน้าสงครามการค้าระหว่างสหรัฐฯ และจีนต่อไป ส่วนบ้านเราติดตามสภาพัฒนาการเศรษฐกิจและสังคมแห่งชาติ (สภาพัฒน์) ประกาศตัวเลข GDP งวดไตรมาส 2/62 ของไทยในสัปดาห์หน้า
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯน่าจะยืนในแดนบวกได้ โดยมีแนวรับ 1,605 จุด ส่วนแนวต้าน 1,615-1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  1,372.04 ล้านบาท ปิดที่   83.75 บาท เพิ่มขึ้น 1.25 บาท
KBANK   มูลค่าการซื้อขาย  1,040.53 ล้านบาท ปิดที่  157.50 บาท เพิ่มขึ้น 2.50 บาท
SCB     มูลค่าการซื้อขาย    989.15 ล้านบาท ปิดที่  123.00 บาท เพิ่มขึ้น 2.50 บาท
INTUCH  มูลค่าการซื้อขาย    849.20 ล้านบาท ปิดที่   61.75 บาท เพิ่มขึ้น 0.50 บาท
OSP     มูลค่าการซื้อขาย    799.41 ล้านบาท ปิดที่   36.50 บาท เพิ่มขึ้น 1.75 บาท